Source: https://www.pravnapraksa.si/Default.aspx?id=298
Timestamp: 2020-08-09 10:34:58+00:00
Document Index: 3231107

Matched Legal Cases: ['Sodišče ', 'sodišče ', 'sodišče ', 'Sodišče ', 'sodišče ', 'sodišče ', 'Sodišče ', 'sodišče ', 'Sodišče ', 'sodišče ', 'sodišče ']

letnik 2020, številka 26-27, 9. 7. 2020 > Kazalo
Okrogle obletnice so vedno priložnost za inventuro in pogled v prihodnost. Kot nacionalna nevladna in neodvisna potrošniška organizacija smo ob 30. obletnici Zveze potrošnikov Slovenije (ZPS) ponosni na številne pomembne dosežke in akcije v korist potrošnikov ter na premike pri oblikovanju zavesti slovenskih potrošnikov.
Predlog Zakona o spremembah in dopolnitvah Zakona o kazenskem postopku (ZKP-O) v 35. členu spreminja ureditev pritožbenega postopka: "Prvi odstavek 380. člena se spremeni tako, da se glasi: '(1) Če je treba zaradi zmotne ali nepopolne ugotovitve dejanskega stanja ponoviti že prej izvedene dokaze ali izvesti nove dokaze, se pred sodiščem druge stopnje opravi obravnava. Sodišče druge stopnje sme zadevo vrniti v novo glavno obravnavo sodišču prve stopnje le, če o zadevi ne more odločiti samo, ker...
Državni zbor je lani sprejel sklep o parlamentarni preiskavi v zvezi z določenimi kazenskimi postopki. Ustavno sodišče je konkretno preiskavo začasno zadržalo skupaj z zadržanjem izvajanja Zakona o parlamentarni preiskavi, ker naj bi obstajala nevarnost, da bi Državni zbor s tem posegal v neodvisnost tožilstva. Glede na to, da Državni zbor nima pristojnosti, da nadomesti odločitve pravosodnih organov in da ima na drugi strani na področju pravosodja pomembne funkcije, ni videti razloga, da...
Vrhovno sodišče RS je izdalo dve zanimivi odločbi, ki ju obravnavam v pričujočem članku. Sklep VS RS II Ips 218/2017 je bil izdan leta 2018 v revizijskem postopku zoper sodbo VSK I Cp 90/2016 in se nanaša na kavzo in darilno pogodbo. V letu 2019 pa je bil izdan pomemben sklep II Ips 25/2019, ki se nanaša na kršitev lastninske pravice, v zvezi drugostopenjsko sodbo VSL II Cp 650/2018.
Predlog Zakona o spremembah in dopolnitvah Zakona o kazenskem postopku (ZKP-O) v 35. členu spreminja ureditev pritožbenega postopka: "Prvi odstavek 380. člena se spremeni tako, da se glasi: '(1) Če je treba zaradi zmotne ali nepopolne ugotovitve dejanskega stanja ponoviti že prej izvedene dokaze ali izvesti nove dokaze, se pred sodiščem druge stopnje opravi obravnava. Sodišče druge stopnje sme zadevo vrniti v novo glavno obravnavo sodišču prve stopnje le, če o zadevi ne more odločiti samo, ker za to obstajajo upravičeni pravni ali dejanski razlogi, ki jih mora sodišče druge stopnje posebej obrazložiti.'" Obrazložitev je skopa: "Podatki iz sedanje sodne prakse namreč kažejo, da drugostopenjska sodišča prepogosto vračajo zadeve nazaj na prvo stopnjo, torej tudi takrat, kadar za to ni res upravičenih razlogov in bi lahko sama meritorno odločila. S predlagano spremembo se zagotavlja pravica do sojenja v razumnem roku."
dr. Katja Filipčič, dr. Mojca M. Plesničar
V kolumni Drugi zorni kot 11. junija 2020 dr. Varanelli načenja vprašanje partnerskega nasilja in kljub uvodni ugotovitvi, da nima spola, v nadaljevanju opisuje, kakšne so specifike nasilja, ki ga izvršujejo storilke, v primerjavi z nasiljem, ki ga izvajajo storilci. Pri tem "moško" nasilje slikovito opiše kot nevihto in ga poveže izključno s fizičnim nasiljem, "žensko" pa kot nevarno kačo in ga opiše kot psihično nasilje.
Državni zbor je lani sprejel sklep o parlamentarni preiskavi v zvezi z določenimi kazenskimi postopki. Ustavno sodišče je konkretno preiskavo začasno zadržalo skupaj z zadržanjem izvajanja Zakona o parlamentarni preiskavi, ker naj bi obstajala nevarnost, da bi Državni zbor s tem posegal v neodvisnost tožilstva. Glede na to, da Državni zbor nima pristojnosti, da nadomesti odločitve pravosodnih organov in da ima na drugi strani na področju pravosodja pomembne funkcije, ni videti razloga, da parlamentarne preiskave ne bi opravil. Takšna je tudi praksa v drugih državah.
Dokumentacija v zvezi z oddajo javnega naročila (v nadaljevanju tudi razpisna dokumentacija) je ključen dokument, saj predstavlja informacijo potencialnim ponudnikom o tem, pod katerimi pogoji lahko oddajo ponudbo in kaj je dejansko predmet javnega naročila. Na podlagi razpisne dokumentacije gospodarski subjekti proučujejo, ali izpolnjujejo pogoje za sodelovanje, ali bodo pristopili k oddaji samostojne ponudbe ali pa v sodelovanju z drugimi subjekti, ali pa ponudbe sploh ne bodo oddali bodisi zaradi določenih pogojev, ki jim sodelovanje onemogočajo, bodisi zaradi izvedbenih zahtev, ki so po njihovi oceni pretoge oziroma preveč ambiciozno zastavljene.
Klemen Grešak, Boštjan Grešak
Obligacijski zakonik v 433. členu določa odgovornost prevzemnika premoženjske celote za dolgove, ki se nanašajo na to celoto. Takšna odgovornost je solidarna. Prevzemnik odgovarja poleg dotedanjega imetnika, pod določenimi pogoji pa omejena. Določilo je namenjeno varstvu upnikov. Sodna praksa odgovarja na ključna vprašanja, ki so se v preteklosti zastavljala v zvezi z uporabo tega določila.
Med pravila za vedenje in ravnanje poslancev Državnega zbora se od letošnjega junija uvršča tudi Etični kodeks. Kodeks že na začetku izpostavlja svoj namen: prispeval naj bi h krepitvi integritete Državnega zbora in k dvigu ugleda poslanske funkcije. Z etično naravnanim delovanjem poslanca, ki ga zapoveduje sprejeti kodeks, se krepi zaupanje državljanov v njihovo splošno predstavništvo. Doseganje tega cilja lahko pospeši tudi dejstvo, da so se ob Etičnem kodeksu združili poslanci iz vladajoče koalicije in opozicijski poslanci. Dokument je usmerjen k "dobremu vladanju" (good government) in "javni integriteti" (public integrity).
Odpoved pogodbe o zaposlitvi je eden izmed načinov prenehanja pogodbe o zaposlitvi. Ločimo odpoved z odpovednim rokom (redna odpoved) ter odpoved brez odpovednega roka (izredna odpoved). Delavec lahko redno odpove pogodbo o zaposlitvi brez obrazložitve, delodajalec pa le, če obstaja utemeljen razlog za redno odpoved. Eden zakonsko predvidenih razlogov za redno odpoved s strani delodajalca je razlog nesposobnosti.
Četrta verzija Svetovnega protidopinškega kodeksa (Kodeks 2021), ki ga je sprejela Svetovna protidopinška organizacija (WADA) in bo začel veljati 1. januarja 2021, predstavlja že drugo zamujeno priložnost za uskladitev s pravom EU. Namen Kodeksa 2021 je poenotenje svetovnih protidopinških pravil, vendar mu zaradi ohranjenega določila o štiriletni prepovedi tekmovanja za prvi dopinški prekršek grozi odrek veljavnosti na ozemlju držav članic Evropske unije. Z vidika konkurenčnega prava EU namreč ostaja sporen zaradi neizpolnjevanja testa Meca-Medina, ki ga je določilo Sodišče EU v primeru C-519/04 P David Meca-Medina in Igor Majcen proti Komisiji Evropskih skupnosti.
Oskar Peče
Glavna dilema pri patentiranju izumov umetne inteligence je, ali tovrstni izumi ustrezajo pogojem za patentno varstvo. Kot izhaja iz Smernic za preizkus na Evropskem patentnem uradu (v nadaljevanju: Smernice) in obstoječih evropskih patentov, je izum umetne inteligence vsekakor mogoče zaščititi s patentom. Prispevek opredeli pogoje in možnosti pridobitve patenta za izum umetne inteligence po določilih Konvencije o podeljevanju evropskih patentov (v nadaljevanju: EPK).
Zgodovina kaže, da so v času gospodarske rasti delniške družbe bolj radodarne pri delitvi dobička oziroma izplačilu dividende. Dividenda ima v korporacijskem pravu poseben položaj, saj se lahko obnaša tako kot korporacijska pravica kot obligacijska pravica, pri čemer je v praksi pomembno, da je jasen trenutek, kdaj se dividenda "izloči" iz delnice in postane obligacijska pravica, saj se za tem v pravnem redu obnaša nekoliko drugače. Pri tem ima bistveno vlogo sklep skupščine o delitvi dobička.
Ob koncu lanskega leta se je državno tožilstvo vključilo v pripravo sprememb in dopolnitev Zakona o kazenskem postopku (ZKP-O), ki so potrebne za delovanje Evropskega javnega tožilstva. V sklepu o ustanovitvi delovne skupine za pripravo zakona je bilo navedeno, na sestankih pa večkrat izrecno poudarjeno, da bodo morebitni drugi predlogi vključeni v zakon le, če bo dosežena visoka stopnja soglasja strokovne javnosti.
Takoj po koronakrizi sem iskala pomoč na domu. Poslali so mi socialno delavko, ki je dolgo delala kot turistična vodnica, nato je ustanovila svojo turistično agencijo in potem je, ker že tri mesece nima prihodkov, iskala (in dobila) delo pri pomoči v gospodinjstvu (z izstavljenim računom, seveda). Nič ni tožila, da je prekvalificirana ali da od države ni dobila koronadenarja, ker ni plačala davkov (ker jih redno plačuje). In ko se ji je ponudila priložnost, da nekaj zasluži kot vodič, me je prosila, ali lahko k meni pride v petek namesto v četrtek. Aktivnost in fleksibilnost.
Vselej zastrižem z ušesi, kadar o kom pravijo, da je "ugleden". Pri rabi tega pridevnika nekateri napravijo še korak naprej in ga stopnjujejo vse tja do presežnika ("eden najuglednejših"). Omenjeni pridevnik se mi zdi sumljiv. Že leta potrpežljivo čakam na priložnost in forum, da se o njem pogovorimo.
Pojasnilo FURS, junij 2020 Celoten dokument - Obresti, dividende in dobiček iz kapitala je objavljen na spletni strani Finančne uprave RS. Objavljamo le spremembe v pojasnilih in dopolnitve v zadnjem poglavju - Vprašanja in odgovori. Dobiček
Pojasnilo FURS, junij 2020 Uvod V nadaljevanju je pojasnjen način obdavčitve obresti, ki jih fizična oseba doseže iz diskontiranih dolžniških vrednostnih papirjev (npr. zakladne menice, brezkuponski dolžniški vrednostni papirji ...), po določbah Zakona o dohodnini (ZDoh-
V našem podjetju bomo tudi po uradnem prenehanju epidemije COVID-19 vsaj deloma še naprej ohranili opravljanje dela od doma.
Po naši mami se je v skladu z Uredbo o dedovanju opravila zapuščinska obravnava v Nemčiji. Nemško sodišče je uporabilo svoje pravo in na koncu izdalo Evropsko potrdilo o dedovanju. Ko smo potrdilo predložili v Sloveniji, je nastala težava pri vpisu v zemljiški knjigo, saj nepremičnine niso bile natančno navedene; navedeni so namreč le podatki o materi (zapustnici), o dedičih in deležih zapuščine. • Kako doseči vpis nepremičnin, ki so v Sloveniji, v zemljiško knjigo?
Naš delavec bo julija izpolnil pogoje za upokojitev. ZDR-1 in kolektivna pogodba o gradbeništvu navajata, da zaposlenemu pripada odpravnina, če je pri delodajalcu zaposlen najmanj pet let. Delavec je bil v preteklosti pri nas že zaposlen, potem je odšel iz podjetja in se vrnil. • Ali mora biti delavec, da pridobi pravico do odpravnine, pri delodajalcu zaposlen pet zaporednih let ali se lahko leta seštevajo kumulativno?
Odlok o izvedbenem prostorskem načrtu Mestne občine Kranj (Ur. l. RS, št. 74/14, 9/16 - popr., 63/16, 20/17, 42/17 - popr., 63/17 - popr., 1/18, 23/18 - popr., 41/18 - popr. in 76/19) je v delu, ki se nanaša na enoto urejanja prostora Kranj Primskovo KR P 28/2, v neskladju z Ustavo.
Drugi odstavek 155. člena Zakona o pravdnem postopku (Ur. l. RS, št. 73/07 - UPB, 45/08 in 10/17) ni v neskladju z Ustavo v delu, po katerem se izračuna odvetniška nagrada za namen povrnitve potrebnih pravdnih stroškov nasprotni stranki v sporih majhne vrednosti.
Če sindikat pri delodajalcu imenuje ali izvoli le enega sidnikalnega zaupnika, njegovo varstvo po 112. členu ZDR-1 ne more biti odvisno od tega, ali je med delodajalcem in sindikatom prišlo do dogovora o kriterijih za določitev števila sindikalnih zaupnikov iz prvega odstavka 207. člena ZDR-1. Namen dogovora o kriterijih je izbira med več sindikalnimi zaupniki glede posebnega pravnega varstva pred odpovedjo, v primeru le enega sindikalnega zaupnika pa je ta izbira že pojmovno izključena.
Pri dostopu do informacij imajo posebna določila področne (procesne) zakonodaje glede možnosti oseb za vpogled v spise sodišč in drugih pristojnih organov značaj specialne ureditve (lex specialis) glede na določbe ZDIJZ. To se nanaša tudi na kazenski pregon in informacije, ki se nahajajo v tožilskih oziroma sodnih spisih v (pred)kazenskih zadevah. ZDIJZ se lahko kot splošnejši predpis uporablja le v tistih primerih in v zvezi z dostopom do tistih informacij, do katerih dostop ni urejen z navedenimi specialnimi zakoni. V konkretnem sporu se zato ZDIJZ lahko uporabi le glede dostopa do tistih podatkov, ki so bili pridobljeni ali sestavljeni zaradi kazenskega pregona ali v zvezi z njim, ki se ne nahajajo v sodnih ali državnotožilskih spisih.
Zdravstvena oskrba v domovih starejših občanov
Na Varuha človekovih pravic (Varuh) se je obrnila hčerka stanovalke enega od domov starejših občanov (DSO) in opisala težave z zagotavljanjem zdravstvene oskrbe (prisotnosti zdravnika, ki prihaja iz bližnjega zdravstvenega doma (ZD)) za svojo mamo. Zdravnik naj bi bil v DSO prisoten dvakrat tedensko, zgodi pa se, da zdravnik iz različnih razlogov ni prisoten, za njegovo nadomeščanje pa ni poskrbljeno.
Okvirni obseg in deleži izidov pregona
Po več kot enem letu je veliki senat Evropskega sodišča za človekove pravice (v nadaljevanju: ESČP) izdal drugo svetovalno mnenje na podlagi 16. Protokola k Evropski konvenciji za človekove pravice (v nadaljevanju: EKČP), v katerem se je ukvarjalo z vprašanjem skladnosti blanketnih kazenskopravnih norm s 7. členom EKČP.
Horizontalno sodelovanje: pravo medsebojno sodelovanje med javnimi naročniki
T. i. horizontalno sodelovanje v pravu javnega naročanja označuje situacijo, v kateri je med javnimi naročniki (izjemoma) dopustna sklenitev neposredne pogodbe, tj. brez izvedbe postopkov javnega naročanja. Pogoji, ki opredeljujejo tako situacijo, so v Direktivi 2014/24 EU natančno opredeljeni v četrtem odstavku 12. člena. Enega izmed teh pogojev je kot ključnega Sodišče EU v svoji zadnji sodbi še dodatno podčrtalo: t. i. pogoj lojalnega sodelovanja med javnimi naročniki, ki zahteva, da mora pogodba, neposredno sklenjena med javnimi naročniki v okviru njihovega horizontalnega sodelovanja, med njimi "vzpostavljati sodelovanje [...] z namenom, da se zagotovi, da se javne storitve, ki jih morajo opraviti, izvajajo ob uresničevanju ciljev, ki so jim skupni".
Pravica do pozabe je novejši pravni institut, ki je izjemnega pomena za varstvo osebnostnih pravic v digitalni družbi. Nemško Zvezno ustavno sodišče (Bundesverfassungsgericht - BVerfG) se je do ustavnopravnega pomena te pravice izčrpno opredelilo v odločbah št. 1 BvR 16/13 (Recht auf Vergessen I) in št. 1 BvR 276/17 (Recht auf Vergessen II) z dne 6. novembra 2019. Prva odločba obravnava zahtevek za izbris članka, ki ga je posameznik uveljavljal v razmerju do medija - upravljavca spletnega arhiva, druga pa zahtevek za izbris povezave do člankov na strani spletnega iskalnika. V prispevku predstavljam odločbo BVerfG, ki se nanaša na obveznosti medijev kot upravljavcev spletnih arhivov.
Dne 22. junija je Veleposlaništvo Velike Britanije v Sloveniji organiziralo dogodek z naslovom "Brexit med pandemijo: kakšno bo prihodnje razmerje med Veliko Britanijo in EU" ("When Brexit meets a pandemic: What's next for the UK-EU future relationship?"). Moderatorka Katja Geršak, izvršna direktorica Centra za evropsko prihodnost (CEP), je z uglednimi sogovorniki spregovorila o vplivu in problemih, ki jih je pandemija povzročila procesu izstopa Velike Britanije iz EU. Opredelili so se do prihodnjih odnosov, podaljšanju roka, študija v tujini in drugih aktualnih vprašanj.
Recenzirano delo je sestavljeno iz dveh delov, natančneje iz uvodnih pojasnil mag. Nine Scortegagna Kavčnik in neuradnega prečiščenega besedila Zakona o delovnih razmerjih (ZDR-1) po šestih spremembah in enem popravku zakona. Čeprav sta za prihodnje uporabnike pomembna oba dela, je neuradno prečiščeno besedilo manjšega pomena, saj je dostopno vsakomur na spletu prek pravno-informacijskega sistema Republike Slovenije in drugih informacijskih virov, ki jih uporabljajo (pravni) strokovnjaki (npr. spletni portal IUS-INFO itd.).
Prvi poletni kotiček začenjam z besedilnimi zgledi. V njih so določena poimenovanja zapisana z dvema izrazom. Premislite, kateri izraz v skupini se vam zdi v danem kontekstu primernejši, svojo odločitev pa poskusite tudi utemeljiti.
Sedem komentarjev Vir: uredniški izbor javno dostopnih (nezaklenjenih) avtorskih kolumen in komentarjev s slovenskih spletnih strani
Ponedeljek, 15. 6. Evropska mreža sodnih svetov. Mediji so poročali, da je bil predsednik Sodnega sveta dr. Erik Kerševan na Generalni skupščini Evropske mreže sodnih svetov (ENCJ) 10. junija 2020 izvoljen za člana Izvršnega odbora ENCJ za mandatno obdobje 2020-2022. Po
"Ustavno sodišče nima več ugleda, ki bi ga naj ustavna sodišča imela. Nekatere očitke o pristranskosti je kar pometlo pod preprogo, namesto, da bi jih razrešili in razjasnili." (Profesorica za evropsko pravo in nekdanja generalna pravobranilka na Sodišču EU dr. Verica T
Sreda, 17. 6. Subvencije in enotni trg. Evropska komisija (EK) je sprejela belo knjigo, s katero odpira razpravo o načinih za odpravljanje škodljivih učinkov tujih subvencij na enotni trg. EK zdaj zbira mnenja in prispevke vseh deležnikov o možnostih, predstavljenih v b
PP, št. 5/96, 7. marec 1996, str. 1
Odprava in razveljavitev odločbe po nadzorstveni pravici
V oddaji 24 ur zvečer na POP TV 8. junija je bilo rečeno, da Zakon o splošnem upravnem postopku (ZUP) dopušča možnost, da lahko minister, pristojen za notranje zadeve, odpravi odločbo Ministrstva za notranje zadeve glede dopustitve izvedbe koncerta kontroverznega hrvaškega glasbenika v Sloveniji.
Ur. l. RS, št. 91/20 1. Notarski pomočnik pri notarki Barbari Andrič Velkovrh iz Ljubljane - Notarska zbornica Slovenije, rok je 11. julij. 2. Sodnik na Sodišču Evropske unije v Luksemburgu - Ministrstvo za pravosodje, rok je 15. avgust. Ministrstvo
Sklepi, ki jih je Vlada RS sprejela na 21. redni seji (18. junij 2020): - predlog zakona o ratifikaciji Sprememb iz leta 2014 Konvencije o delu v pomorstvu, 2006, in Sprememb iz leta 2016 Konvencije o delu v pomorstvu, 2006, - predlog zakona o ratifikaciji Sporazuma med Vlado Re
19. junij - predlog zakona o ratifikaciji Sprememb iz leta 2014 Konvencije o delu v pomorstvu, 2006, in Sprememb iz leta 2016 Konvencije o delu v pomorstvu, 2006, - predlog zakona o ratifikaciji Sporazuma med Vlado Republike Slovenije in Organizacijo združenih narodov za izobraže
Akti, ki začnejo veljati v naslednjem mesecu: 1. Zakon o spremembah in dopolnitvah Zakona o preprečevanju pranja denarja in financiranja terorizma (ZPPDFT-1B) (Ur. l. RS, št. 91/20) - veljati začne 11. julija. 2. Zakon o spremembi Kazenskega zakonika (KZ-1G) (Ur. l.